Καψάλισμα χόρτων: Ολέθρια συνήθεια ηλικιωμένων ή πρακτική που πρέπει να "κοπεί";\nΣε δεινή κατάσταση βρίσκονται οι κάτοικοι των πυρόπληκτων περιοχή της ορεινής Λάρνακας και Λεμεσού που προσπαθούν να ορθοποδήσουν μέσα από τις στάχτες και τα αποκαϊδια που άφησε πίσω της η φονική πυρκαγιά. Ο Πρόεδρος της Ένωσης Κοινοτήτων Αντρέας Κιτρομηλίδης ανέφερε στην εκπομπή Alpha Ενημέρωση ότι εντός της ερχόμενης εβδομάδας θα συγκληθεί νέα σύσκεψη για συζήτηση των προβλημάτων, μέχρις ότου υλοποιηθούν οι κυβερνητικές δεσμεύσεις.\n"Είναι μια τεράστια καταστροφή που μπορεί να συμβεί σε κάθε περιοχή. Και εμάς προχθές στην περιοχή Αναλυόντα-Καπέδες παρολίγον να μας ξεφύγει. Έβλεπες μια περιοχή και μέσα σε λίγα λεπτά στα διακόσια μέτρα δεν υπήρχε τίποτα. Εϊναι φαινόμενα που μας λυπούν και πρέπει ο κόσμος να αντιληφθεί ότι δεν είναι μια ή δύο φορές που έγιναν, είναι συνεχώς."\nO κύριος Κιτρομηλίδης τόνισε την ανάγκη εκσυγχρονισμού της σχετικής νομοθεσίας που αφορά στο καψάλισμα χόρτων. Ερωτηθείς εάν αυτή η συνήθεια έχει να κάνει με ανθρώπους μεγαλύτερης ηλικίας, απάντησε ότι και νεαροί χρησιμοποιούν αυτή τη μέθοδο στις καλλιέργειες τους.\n"Πρέπει να αλλάξουμε και κάποια πράγματα ως κράτος, να μπουν αυστηρότερες ποινές. Να μην γίνεται κάτι τέτοιο και να δικάζονται μετά από δύο χρόνια. Να βλέπει ο κόσμος τις ποινές και να παραδειγματίζεται."\nΚαμία διαφορά για την Αστυνομία εάν μια πυρκαγιά τέθηκε κακόβουλα ή από αμέλεια


Ιστορίες από τη Λαπωνία\nΑλλαγή φρουράς στο Helsinki\nΤο τελευταίο τεύχος του Ovi magazine μόλις κυκλοφό...\nΦιλανδική αρχιτεκτονική και άλλα σπορ\nΦιλανδικα γλωσσικά θέματα 2\nΦιλανδικά γλωσσικά θέματα.\n24 ώρες ημέρα\nSunday, June 18, 2006,11:24 PM\nΦωτιές στη Φιλανδία\nΓια να μην νομίζετε ότι όλα τα στραβά και ανάποδα συμβαίνουν στην Ελλάδα και ότι μόνο στην Ελλάδα η εξουσία έχει μόνιμη αρτηριοσκλήρωση σας έχω νέα από τη Φιλανδία. Τ ους τελευταίους μήνες συμβαίνουν μια σειρά από εμπρησμούς που ξεκίνησαν την πρωτομαγιά με τον εμπρησμό και ολοκληρωτική καταστροφή του παλιού ξύλινου σιδηροδρομικού σταθμού στο Helsinki. Το συγκεκριμένο κτίριο βρισκόταν ακριβώς απέναντι από το κοινοβούλιο σε ένα από τα πιο κεντρικά σημεία του Helsinki και τα τελευταία δυο χρόνια είχε ξεκινήσει μια μεγάλη συζήτηση για το αν θα έπρεπε να το διαμορφώσουν σε χώρο τέχνης, εκθέσεων και συναυλιών ή να πουληθεί σε ιδιωτική εταιρία και να μετατραπεί σε εμπορικό κέντρο. Αλλά η υπεύθυνη δημοτική αρχή ανέβαλε μόνιμα την απόφαση παρ΄ολο που όλα δείχνανε ότι μάλλον ήταν έτοιμη να το πουλήσει. Μεγάλο ρόλο που καθυστερούσε να παρθεί η απόφαση έπαιξε η συλλογή υπογραφών που έφτασε σε πάνω από τις 60,000, αριθμό ρεκόρ για κάτι αντίστοιχο στη Φιλανδία. Να σας δώσω να καταλάβετε οι υπογραφές που συγκεντρωθήκαν κατά της κατασκευής νέου πυρηνικού εργοστασίου δεν ξεπεράσανε τις 20,000.\nΚατά τη διάρκεια της πρωτομαγιάς που για όσους ξέρουν στη Φιλανδία δεν έχει να κάνει με τίποτα με την εργατική πρωτομαγιά αλλά είναι κάτι σαν την ημέρα των αποφοίτων που όλοι οι Φιλανδοί γυρίζουν τους δρόμους φορώντας τα χαρακτηριστικά καπέλα που παίρνουν με το απολυτήριο του σχολείου και φυσικά οι πάντες είναι μεθυσμένοι αδιάφορο ηλικίας.\nΤην ίδια μέρα μια ομάδα νεαρών φοιτητών κυρίως διαδήλωνε στο κέντρο για την αύξηση των απόρων και αστέγων τα τελευταία δεκαετία με τη συνοδεία πολυάριθμης αστυνομίας. Τα παιδιά συνδυάζοντας την γιορτή και τη διαμαρτυρία τους καταλήξανε στον παλιό σταθμό όπου και φυσικά το αλκοόλ έρεε άφθονο. Το ίδιο βράδυ και αφού τα πάντα δείχναν να ησυχάζουν άναψε η φωτιά που μετά από λίγες ώρες άφησε μόνο στάχτες. Σε ώρες και πριν ακόμα η πυροσβεστική κάνει οποιαδήποτε δήλωση η αστυνομία ανακοίνωσε ότι οι διαδηλωτές ήταν υπεύθυνοι για τη φωτιά και είχε ήδη προχωρήσει σε συλλήψεις. Ο τύπος στη Φιλανδία είναι σε γενικές γραμμές ευθυγραμμισμένος όταν πρόκειται για κάτι που θα άφηνε υποψίες και πάντα έτοιμοι να αποδεχτούν οτιδήποτε τους πλασάρει η ενίοτε εξουσία. Από την αρχή ένιωσα φαγούρα με το όλο θέμα και το έγραψα κιόλας παρ’ όλες τις αντιρρήσεις του στιλ, έχεις αποδείξεις; Αυτό φαντάζομαι ότι οφείλεται περισσότερο στις ελληνικές μου ρίζες και στους ‘αθώους’ εμπρησμούς που συχνά αντιμετωπίζουμε στην Ελλάδα\nΠριν από μερικές μέρες δεύτερη φωτιά ήρθε να ταράξει τους Φιλανδούς. Κάηκε ο καθεδρικός του Porvoo. Το Porvoo είναι ένα μεγάλο χωριό στα νότια του Helsinki και γύρω στα 40 χιλιόμετρα με συχνή συγκοινωνία. Τουριστικό και πολύ γραφικό, μέρος που οι κάτοικοι του Helsinki πάνε για καφέ τα ζεστά απογεύματα του καλοκαιριού και οι πιτσιρικάδες κάνουν ολοήμερη κοπάνα από το σχολείο. Ο καθεδρικός ναός ήταν αρχιτεκτονικό στολίδι και κομμάτι της φιλανδικής ιστορίας από τότε που ήταν επαρχία της Σουηδίας. Λοιπόν τώρα δεν υπάρχει πια.\nΤην Παρασκευή η αστυνομία ανακοίνωσε ότι τους τελευταίους μήνες έχουν συμβεί 1,200 φωτιές στη Φιλανδία, όλες σε διατηρητέα και αξιόλογα κτίρια και υποπτεύονται ότι πίσω από αυτές τις φωτιές υπάρχει κάποιο κοινό σχέδιο και εμπρησμός. Αυτά σε σύνολο 2,100 φωτιών, περίπου 69 την ημέρα, πάντα σύμφωνα με την ανακοίνωση της αστυνομίας.\nΕίδατε που σας λέω ότι τελικά αυτό που κάνει τους λαούς διαφορετικούς είναι μόνο η θρησκεία κατά τα άλλα μοιάζουν τόσο πολύ μεταξύ τους που καταντάει τρομακτικό. Τελικά είδατε που και εδώ υπάρχουν οι γνωστοί άγνωστοι και οι συνήθεις ύποπτοι με την αστυνομία πάντα έτοιμη να κρίνει και να συλλάβει.\nΗ Βραζιλία ήταν για άλλη μια φορά απαράδεκτη, παρ’ όλο που νίκησε. Τελικά φαντάζομαι ότι η Βραζιλία είναι αυτή που είναι απλώς εμείς έχουμε πέσει θύματα της φήμης που έχτισε.\nΣτην εκπομπή μου σήμερα φαγώθηκα με την Halonen, δεν ξέρω τι με έπιασε αλλά κάθε φορά που κάνει δήλωση η πρόεδρος της Φιλανδίας τρώγομαι!!!\nΗ Δάφνη έχει πάλι πολύ πυρετό και έπρεπε κάπου να ξεσπάσω, οπότε η Halonen ήταν πρόχειρη. Τώρα ξέρω γιατί λένε ότι πρέπει να κάνεις παιδιά σε μικρή ηλικία, γιατί όταν είσαι μεγάλος τρελαίνεσαι. Και η αλήθεια είναι ότι τα νοσοκομεία δεν είναι ότι καλύτερο για κυριακή ξημερώματα αλλά η μικρή έχει αυτή τη μόνιμη ευαισθησία με το πυρετό που κάθε φορά τρέχουμε. Τώρα κάθε δέκα λεπτά τρέχω να ελέγξω αν έχει πυρετό και πως αναπνέει. Αν μπορούσα θα την κρατούσα 24/7 στην αγκαλιά μου και δεν θα την άφηνα ποτέ να φύγει. Άρα τώρα μάθαμε τι πάει να πει και χαζομπαμπάς.\nΑκούω Χατζηδάκη. Οδός Ονείρων!\n«Αυτή η γειτονιά είναι για όλους μας ένα κλουβί\nΚανείς δεν ζει αληθινά αυτό που θα ήθελε να ζει,\nΓιατί το όνειρο είναι για μια στιγμή\nΚι όλες οι άλλες στιγμές απελπισία!»


ΖΕΙΔΩΡΟΝ: Λάρισα: Αυτοί ήταν οι επιβαίνοντες στο μοιραίο αεροσκάφος (φωτο & βίντεο)\nΛάρισα: Αυτοί ήταν οι επιβαίνοντες στο μοιραίο αεροσκάφος (φωτο & βίντεο)\nΠοιος ήταν ο Aμφιλοχιώτης επισμηναγός που πενθεί η ΠΑ\nΠένθος στην Πολεμική Αεροπορία από τον αδόκητο χαμό του συναδέλφου τους χθες στο αεροπορικό ατύχημα στην Λάρισα. Κανείς δεν μπορεί να πιστέψει ότι ο 34χρονος επισμηναγός Νίκος Γρηγορίου πέταξε για το τελευταίο ταξίδι με συνοδοιπόρο τον φίλου του 43χρονο Διονύση Τσεκούρα, επιχειρηματία στην Λάρισα. Οι δυο φίλοι βρέθηκαν να πετούν μαζί, όπως και άλλες φορές, αφού ήταν μέλη της αερολέσχης Λάρισας και πετούσαν και οι δυο με υπερελαφρά αεροσκάφη TL-20.\nΟ 34χρονος πιλότος ως εκπαιδευτής, ενώ και ο 43χρονος επιχειρηματίας είχε πάνω από 100 ώρες πτήσης. Ο Νίκος Γρηγορίου μεγάλωσε στην Αμφιλοχία και μπήκε στην Σχολή Ικάρων. Πετούσε με αεροσκάφη “Φάντομ” και υπηρετούσε στην 348 Μοίρα. Όταν η Μοίρα έκλεισε φέτος το καλοκαίρι, μετατέθηκε για την 120 ΠΕΑ στην Καλαμάτα, όπου παρουσιάστηκε και στη συνέχεια έλαβε άδεια.\nΟι σοροί τους εντοπίστηκαν τα ξημερώματα δεμένοι στα καθίσματα του αεροσκάφους, το οποίο κατέπεσε στην περιοχή Δένδρα. Τραγική λεπτομέρεια: Η σύντροφος στη ζωή του 34χρονου πιλότου έμαθε για την απώλεια όταν το 251 ΓΝΑ στο οποίο εργάζεται, τέθηκε σε επιφυλακή για να υποδεχθεί πιθανό τραυματία ή νεκρό από την πτώση του αεροπλάνου.\nΟ Νίκος Γρηγορίου σε φωτογραφίες που έχει δημοσιεύσει ο ίδιος στο Facebook.\nΕτικέτες Αεροπορική τραγωδία, Λάρισα


Γιατί δεν μπορεί να πεις Όχι; Ένας ψυχολόγος μας συμβουλεύει… - Thessaloniki Arts and Culture\nΜία αλυσίδα στάσεων και συμπεριφορών που συχνά έχουν μια κοινή αφετηρία: Την αδυναμία ενός ανθρώπου να μιλήσει για τον ίδιο του τον εαυτό, για αυτό που είναι, γι’ αυτό που θέλει αλλά και για ότι δεν θέλει, δεν μπορεί. Αντ’ αυτού σκύβει το κεφάλι και (γενικώς) συμφωνεί. Συμφωνεί ακόμα κι όταν διαφωνεί, όταν κάτι δεν του αρέσει, όταν ξέρει εκ των προτέρων το αρνητικό, το δυσάρεστο για αυτόν αποτέλεσμα…\nΓιατί; Γιατί δεν μπορεί να πει «όχι», δεν μπορεί να αρνηθεί; Γιατί δεν μπορεί να στεναχωρήσει τον άλλον, γιατί φοβάται μήπως ο άλλος (ή οι άλλοι) θυμώσει, απογοητευτεί, μήπως τελικά σχηματίσει μία άσχημη εικόνα για εκείνον. Έτσι ο άνθρωπος που δεν μπορεί να πει «όχι», συναινεί και ταυτόχρονα υπογράφει την καταδίκη του σε μία ζωή που δεν επιλέγει.


Φονικός σεισμός 6,4 Ρίχτερ | Η ΡΟΔΙΑΚΗ\nΈντρομοι χιλιάδες κάτοικοι και επισκέπτες βγήκαν στους δρόμους\nΗμερομηνία 22/07/17 10:45\nTις πληγές της μετρά από χθες το πρωί η Κως η οποία από χθες τα ξημερώματα βρίσκεται αντιμέτωπη με μία τραγωδία.\nΔύο νεκροί, δεκάδες τραυματίες και ανυπολόγιστες ζημιές ήταν το αποτέλεσμα του φονικού χτυπήματος των 6,4 βαθμών της Κλίμακας Ρίχτερ, που χόρεψε σε ρυθμούς πανικού χιλιάδες κατοίκους και επισκέπτες σε ολόκληρη την Δωδεκάνησο.\nΑκόμη επτά άνθρωποι τραυματίστηκαν, εκ των οποίων ο ένας ακρωτηριάστηκε και στα δύο του πόδια.\nΤουρίστες κοιμήθηκαν έξω από τα δωμάτιά τους από φόβο και για λόγους ασφαλείας\nΑναλυτικά: Οι τέσσερις που μεταφέρθηκαν στην Κρήτη -ένας Έλληνας και τρεις ξένοι- διακομίστηκαν στο Πανεπιστημιακό Νοσοκομείο Ηρακλείου και στο Βενιζέλειο. Σύμφωνα με τα πρώτα στοιχεία, από τους τραυματίες, ένας μεταφέρθηκε διασωληνωμένος, δύο φέρουν κατάγματα και ένας τραύμα στο κεφάλι.\nΣύμφωνα με δηλώσεις στον Alpha 9,89 του κ. Νεκτάριου Γεωργαντή, Αναπληρωτή\nΔιοικητή του Νοσοκομείου της Κω, από τους 100 τραυματίες, οι 78 ήταν επιπόλαιοι τραυματισμοί. Από τους 22 που έχρηζαν περαιτέρω διερεύνησης, οι έξι αντιμετωπίστηκαν χειρουργικά και στη συνέχεια ετοιμάστηκαν για διακομιδή. Πρόκειται για βαριά περιστατικά, αλλά δεν κινδυνεύει η ζωή τους. Δύο εξ αυτών υπέστησαν ανεπανόρθωτες βλάβες: ο ένας από την καταπλάκωση υπέστη ακρωτηριασμό των κάτω άκρων και ο άλλος έχει χάσει το δεξί του μάτι.\nΓυαλιά – καρφιά έγιναν όλα μέσα σε ελάχιστα δευτερόλεπτα. Οι υλικές ζημιές ανυπολόγιστες από την οργή των... Ρίχτερ.\nΤσουνάμι ύψους 70 περίπου εκατοστών\nΟ ισχυρότατος σεισμός προκάλεσε κι ένα μικρό «τσουνάμι» -περίπου 70 εκατοστών σύμφωνα με τον Άκη Τσελέντη.\nΤο επιβατηγό οχηματαγωγό πλοίο Blue Star Paros δεν μπόρεσε να καταπλεύσει στο νησί και σύμφωνα με το λιμενικό σώμα το πλοίο συνέχισε το δρομολόγιο του για Νίσυρο, Τήλο, Σύμη, Ρόδο και Καστελόριζο. Το επίκεντρο του σεισμού ήταν στη θαλάσσια περιοχή μεταξύ Ρόδου και Κω, κοντά στις τουρκικές ακτές, και είχε εστιακό βάθος γύρω στα 10 χλμ.\nΤο μπαρ που κατέπεσε με αποτέλεσμα να τραυματιστούν θανάσιμα δύο τουρίστες που διασκέδαζαν\nΜεταξύ των κτιρίων που κατέρρευσαν είναι το Ιερό του Μητροπολιτικού Ναού του Αγ. Νικολάου και Τμήμα του Μουσουλμανικού Τεμένους στην πλ. Ελευθερίας. Από παλίρροια και άμπωτη στο λιμάνι της Κω κινδύνευσαν σκάφη, ενώ σοβαρές ρηγματώσεις σημειώθηκαν στην προβλήτα όλου του εσωτερικού λιμανιού. Ζημιές υπέστη και η καμάρα προς τα μπαρ καθώς και τμήμα του παλαιού τείχους στην αρχαία αγορά μπροστά από το νοσοκομείο. Οι ζημιές σε πρώτη φάση φαίνεται να περιορίζονται στην πόλη της Κω και αναμένεται στη συνέχεια να υπάρξει πλήρης καταγραφή και εκτίμηση της κατάστασης.\nΑτέλειωτη έμοιαζε η διάρκεια της σεισμικής έξαρσης για όσους την έζησαν. Στο συγκεκριμένο σημείο οι πέτρες έπεφταν βροχή από το κτίριο.


Αρχική σελίδα Θέματα Ψυχολογία - Μεταφυσική Δυσαρμονικές όψεις\n<p>Η Σελήνη αντιπροσωπεύει την υπερβολικά εξαρτώμενη φύση μας, η οποία βασίζεται στην υποστήριξη των άλλων. Η διέλευση Κρόνου / Σελήνης, δηλώνει μια συναισθηματικά επώδυνη στιγμή της ζωής σας και μια περίοδο όπου αισθάνεστε την έλλειψη υποστήριξης από τους άλλους (Κρόνος). Όλες οι διελεύσεις του Κρόνου μας αναγκάζουν να μεγαλώσουμε και να ωριμάσουμε σε ένα κοσμικό επίπεδο, αλλά η συγκεκριμένη διέλευση σας ζητάει, καταπιεστικά, να αναπτύξετε μια εσωτερική αίσθηση συναισθηματικής αυτοδυναμίας. Φυσικά αυτό μπορεί να οδηγήσει σε αισθήματα κατάθλιψης, μελαγχολία, δυσαρέσκεια και πικρό συναίσθημα. Αισθάνεστε σαν να είστε φυλακισμένοι σε ένα περιοριστικό περιβάλλον. Μπορεί επίσης να νιώθετε ανεπαρκείς να αντιμετωπίσετε τα καθήκοντα, τις ευθύνες και τις υποχρεώσεις σας. Η δυσαρμονική διέλευση Κρόνου / Σελήνης είναι μια περίοδος όπου θα πρέπει να κινηθείτε χωρίς την υποστήριξη των γονιών σας. Ή θα αναλάβετε το ρόλο του γονιού και θα επωμιστείτε μεγαλύτερο βάρος. Θα αισθάνεστε απογοητευμένοι και θα πρέπει να μάθετε να τα βγάζετε πέρα μόνοι σας. Το να περιμένετε από τους άλλους συναισθηματική υποστήριξη, αυτό σας προκαλεί άγχος, που οδηγεί σε βαθιά αισθήματα ανασφάλειας. Σας μαθαίνει πώς να λειτουργείτε ως ανεξάρτητη προσωπικότητα. Μπορεί να ανακαλύψετε νέες συναισθηματικές δυνάμεις που δεν γνωρίζατε καν ότι είχατε.\nΓια να μετριάσετε αυτή τη δυσμενή επιρροή\nΘα πρέπει να καταβάλετε συντονισμένες προσπάθειες για να φροντίσετε τον εαυτό σας ξεκινώντας από τα βασικά. Αποδεχτείτε ότι όλοι οι άνθρωποι δεν μπορούν να σας δώσουν πάντα αυτά που θέλετε και μην δυσφορείτε αν δεν ικανοποιούνται όλες οι επιθυμίες σας. Να είστε ευγενικοί με τον εαυτό σας και να σκέφτεστε θετικά. Σας αναγκάζει να αντιμετωπίσετε τους φόβους σας, έτσι ώστε να μην μπορούν πλέον να σας δεσμεύουν και να σας περιορίζουν.\nΤα παιδιά της Νέας Σελήνης\nΌταν η Σελήνη βρίσκεται στο ίδιο ζώδιο με τον Ήλιο, και μάλιστα με στενή σχέση μοιρών, το άτομο γεννιέται κατά τη διάρκεια μιας νέας...\nΟ Ήλιος και η Σελήνη είναι σχεδόν πάντα αδύναμοι από ζώδιο ή οίκο ή δέχονται πολλές δυσαρμονικές όψεις, ιδίως από τον Ποσειδώνα. Ακόμα, ο...\nΟ διελαύνων Δίας\nΗ σύνοδος, το τρίγωνο και το εξάγωνο δηλαδή όψη της αρμονίας φέρνουν καλή τύχη και θα σας κάνουν να νιώσετε καλά. Μπορεί να κάνετε νέα...


www.12sports.gr: Και επίσημα στην Α2 Γυναικών ο Ιπποκράτης! - Μπάσκετ Στον... λάκκο των λεόντων ''έπεσε'' ο Ιπποκράτης Κω, αφού ο 2ος όμιλος είναι μακράν πιο δυνατός και χρειάζεται πλέον ΤΕΡΑΣΤΙΑ ενίσχυση για να έχει τύχη η ομάδα! - Ειδήσεις για όλα τα αθλήματα της Δωδεκανήσου\n14:03 | Τετ 4 Αυγ, 2021\nΣτον... λάκκο των λεόντων ''έπεσε'' ο Ιπποκράτης Κω, αφού ο 2ος όμιλος είναι μακράν πιο δυνατός και χρειάζεται πλέον ΤΕΡΑΣΤΙΑ ενίσχυση για να έχει τύχη η ομάδα!\nΤο γράψαμε από τις 28 Ιουλίου (ΒΟΜΒΑ! Ο Ιπποκράτης στην Α2 Γυναικών) και φυσικά ισχύει… Ο Ιπποκράτης Κω ανήκει και επίσημα στην Α2 Κατηγορία, κάτι το οποίο είχαμε αποκαλύψει ως τη μεγάλη «βόμβα» στο χώρο του τοπικού μπάσκετ. Ο Ιπποκράτης τοποθετήθηκε στον 2ο όμιλο της Α2 Κατηγορίας και μάλιστα έγιναν γνωστές οι ομάδες που θα αντιμετωπίσει. Όλες οι ομάδες προέρχονται από την Αθήνα και τον Πειραιά, εκτός από την ισχυρή και φιλόδοξη Α.Ε. Σαντορίνης. Ο όμιλος είναι ΤΡΟΜΕΡΑ δύσκολος για τον Ιπποκράτη, σε αντίθεση με τον 1ο που είναι σαφέστατα πιο αδύναμος. Αν οι Κώες θέλουν να έχουν τύχη, θα πρέπει να ενισχυθούν σε πολύ μεγάλο βαθμό.\n2ος ΟΜΙΛΟΣ Α2 ΓΥΝΑΙΚΩΝ


Από φιάσκο σε φιάσκο – ΤΑ ΜΠΛΟΚΙΑ\nΝίκος Ξυδάκης https://tvxs.gr/\tPosted on 14 Μαΐου 2020\nΗ Αρχή Προστασίας Προσωπικών Δεδομένων άδειασε την υπουργό Παιδείας και την κυβέρνηση για την εξωφρενική νομοθέτηση της βιντεοσκόπησης της σχολικής διδασκαλίας. Αλλο ένα φιάσκο. Αλλη μια άτακτη υποχώρηση. Και ίσως άλλη μία υπουργός «καμένη». Εχουν προηγηθεί το φιάσκο Βρούτση με το Vougchergate, το φιάσκο Μενδώνη, η οποία κατάφερε να στρέψει εναντίον της κυβέρνησης το σύνολο των Ελλήνων καλλιτεχνών, και η καταβύθιση του Χάρη Θεοχάρη στο ναυάγιο του υπουργείου Τουρισμού.\nΑυτό είναι φανερό στην περίπτωση της Παιδείας. Η κ. Κεραμέως κινείται με αναχρονιστικό μένος, προωθώντας μια αλλόκοτη Αντιμεταρρύθμιση, μείγμα νεοφιλελεύθερων δοξασιών και υπερσυντηρητικών αραχνιασμένων πρακτικών. Είναι φανερό ότι δεν έχει επαφή με το δημόσιο σχολείο, ούτε αντίληψη για το πώς ζουν εκατοντάδες χιλιάδες ελληνικές οικογένειες μες στις αλλεπάλληλες κρίσεις. Εχει μόνο εμμονές, και την σχετική πολιτική πονηρία να κολακεύει τα πιο συντηρητικά ή και οπισθοδρομικά τμήματα της κοινωνίας. Εντούτοις, η απουσία εμπειρίας και γνώσης της κοινωνίας, σε συνδυασμό με αλαζονεία και ξεροκεφαλιά, την οδηγούν σε συγκρούσεις, στις οποίες πλέον ηττάται. Με τη βιντεοσκόπηση και το αντιμεταρρυθμσιτικό νομοσχέδιο κατάφερε να εξοργίσει τους εκπαιδευτικούς συλλήβδην και να στρέψει εναντίον της και τον προερχόμενο από την παράταξή της πρόεδρο της ΟΛΜΕ.\nΕλλειψη γνώσης, σχεδίου και επιτελείου παρατηρείται και στον Τουρισμό. Ο Χ. Θεοχάρης πορεύεται μιντιακά, με συνεντεύξεις και δηλώσεις, με το υπουργείο του να απογυμνώνεται από λειτουργίες, και τον τουρισμό να ναυαγεί μες στην πανδημία.\nΕλλειψη ουσιαστικής γνώσης του σύγχρονου πολιτισμού και της κοινωνίας που τον υποδέχεται, παρατηρείται και στην κ. Μενδώνη. Η εξωκοινοβουλευτική υπουργός, χωρίς αυτοτελή πολιτική υπόσταση και κύρος, κινείται σαν γραφειοκράτης γενικός γραμματέας, με παντελή έλλειψη πολιτικών ρεφλέξ, αδυνατώντας να αφουγκραστεί το γενικό αίσθημα και να παραγάγει πολιτική.\nΠρόκειται για αυτοφωράκηδες υπουργούς,με κοντινή ημερομηνία λήξεως, χωρίς πολιτικό κεφάλαιο.\nΙσως διότι ο επιτελικός σχεδιασμός αφορά κυρίως μεγάλες δουλειές, ντιλ και μπίζνες, και όχι τις μπανάλ ανάγκες των καταστρεφόμενων μικρομεσαίων και των ανέργων της νέας κρίσης. Φαίνεται ότι δεν υπάρχει καν το κατάλληλο απόθεμα σκέψης, η πολιτική ευελιξία, για να προσαρμοστούν στο περιβάλλον της κρίσης. Αυτή τη δυσκαμψία και τη στατικότητα την έχουμε δει και στην αντιμετώπιση του προσφυγικού και στην κατάχρηση αστυνομικής βίας, για προώθηση ιδεολογικής ατζέντας και για πώρωση των μεσοστρωμάτων.\nPrevious PostΓια το «πορτρέτο του καλλιτέχνη»\nNext PostΚάτι όμορφο συμβαίνει 🌈\nhttps://www.avgi.gr/ 19 Μαρτίου 2020


BestPharmacy.gr - Ducray Dexyane Μαλακτκό Baume για τον Κνησμό\nDucray Dexyane Baume Emollient 400ml Μαλακτκό Baume για τον Κνησμό\nΜαλακτικό baume για το αίσθημα του κνησμού - 400ml\nΤο μαλακτικό αυτό baume μειώνει το αίσθημα του κνησμού και καταπραΰνει τους ερεθισμούς που προκαλεί η ξηροδερμία. Θρέφει, επανορθώνει και καταπραΰνει αποτελεσματικά το δέρμα σας. Καινοτόμος σύνθεση που δεν κολλάει: απαλό baume με ελαιώδες εσωτερικό.\n93% των ατόμων δήλωσαν ότι το dexyane baume ήταν καλύτερο από το προϊόν που χρησιμοποιούσαν συνήθως.\nΜελέτη που πραγματοποιήθηκε σε 32 άτομα (11 ενήλικες, 21 παιδιά ηλικίας 2 ετών και άνω). Με δέρμα ήπιας έως μέτριας τάσης για ατοπία. 1 ή 2 εφαρμογές την ημέρα επί 4 εβδομάδες. Παράθεση: κλίμακα υποκειμενικής ικανοποίησης.\nΧρήση: Εφαρμόστε μία ή δύο φορές την ημέρα στις ξηρές περιοχές του προσώπου και του σώματος που δεν έχουν βλάβες. Το μαλακτικό αυτό baume για το αίσθημα του κνησμού μπορεί να χρησιμοποιηθεί σε παιδιά άνω των 3 ετών.


Αντισφαίριση: Κοπή βασιλόπιτας | Indrama\nHome Άθληση/'Ασκηση Αντισφαίριση: Κοπή βασιλόπιτας\nΑντισφαίριση: Κοπή βασιλόπιτας\non: Ιανουάριος 21, 2013 In: Άθληση/'Ασκηση\nΤο Σάββατο 19 Ιανουαρίου στο Cafe “Noir” πραγματοποιήθηκε η καθιερωμένη εκδήλωση κοπής της βασιλόπιτας του Ομίλου Αντισφαίρισης Δράμας μέσα σε κλίμα ιδιαίτερα εγκάρδιο και εορταστικό.\nΉταν μεγάλη η συμμετοχή των αθλητών, των μελών και των φίλων του Ομίλου, οι οποίοι είχαν την ευκαιρία να συζητήσουν θέματα που αφορούν στον Όμιλο και όχι μόνο.\nΣτην εκδήλωση παραβρέθηκαν και απεύθυναν χαιρετισμό ο Αντιδήμαρχος κ. Μλεκάνης Μιχαήλ και ο Δημοτικός Σύμβουλος Μυστακίδης Ιωάννης.\nΟ Γενικός Αρχηγός κ. Καραγιαννίδης Στέλιος αφού καλωσόρισε και ευχαρίστησε τους καλεσμένους αναφέρθηκε στο αγωνιστικό σκέλος του Συλλόγου, όπως και ο Προπονητής κ. Καρακατσάνης Δημήτριος.\nΒραβεύτηκαν οι διακριθέντες αθλητές: Ο Κατσάλοβ Ιωάννης με 3 δεύτερες θέσεις και 2 πρώτες θέσεις στο ενωσιακό. Ο Σέρτης Ευάγγελος με τρίτη θέση στο ενωσιακό και ο Παπούδας Αναστάσιος με πέμπτη θέση.\nΟι διακριθέντες βραβεύτηκαν με επαίνους και τους δόθηκαν ως δώρο εκ μέρους της Διοίκησης, από ένας αγωνιστικός σάκος αντισφαίρισης.\nΟ Πρόεδρος του Ομίλου κ. Καραγιαννίδης Δημήτριος αναφέρθηκε στο σπουδαίο έργο που επιτελείται, εκθειάζοντας την συλλογική προσπάθεια αλλά και τις ιδιαίτερα θετικές προοπτικές για το μέλλον. Συνεχάρει όλους τους συμμετέχοντες και κυρίως τους διακριθέντες και τους ευχήθηκε περισσότερες επιτυχίες.\nΜεταξύ άλλων τόνισε “…Όλη αυτή την χρονιά που πέρασε, εργαστήκαμε για να ευοδωθούν οι προσπάθειες, να ικανοποιηθούν οι προσδοκίες και να υλοποιηθούν οι στόχοι μας. Αυτό θα μας χαρακτηρίζει και την νέα χρονιά. Σήμερα υψώνουμε τον πήχη των προσδοκιών μας και ατενίζουμε το μέλλον με αισιοδοξία, στοχεύοντας σε υψηλότερες διακρίσεις. Την αισιοδοξίας μας, την αντλούμε από την αγάπη όλων εσάς και την δυναμική πορεία μας έως τώρα….”\nΕπίσης ο Πρόεδρος αναφέρθηκε στην κυρίαρχη προτεραιότητα για τον χρόνο που διανύουμε η οποία είναι η διεύρυνση της βάσης των μελών, τονίζοντας ότι τα μέλη αποτελούν το ισχυρότερο κεφάλαιο κάθε Συλλόγου. Και προσκάλεσε, όλους τους φίλους του τένις για μια γνωριμία. Τους καλούσε να έλθουν κοντά στο Σύλλογο, να γνωριστούν και να μοιραστούν τις σκέψεις και τα ενδιαφέροντα τους.\nΣτη συνέχεια ευχαρίστησε τον Αντιδήμαρχο Δράμας κ. Μλεκάνη Μιχαήλ, για την συμβολή του και για την στήριξη του έργου του Συλλόγου έως τώρα και τον προσκάλεσε, όπως αποδεχθεί τον τίτλο του επιτίμου μέλους του Συλλόγου Αντισφαίρισης Δράμας.\nΟ Αντιδήμαρχος Δράμας κ. Μλεκάνης Μιχαήλ ευχαρίστησε για την τιμή και ευχήθηκε καλύτερες μέρες στον Σύλλογο, με περισσότερες συμμετοχές και περισσότερες διακρίσεις.\nΑκολούθησε η κοπή της βασιλόπιτας και συζητήσεις μεταξύ των παρισταμένων, που αφορούσαν στην γενικότερη λειτουργία του Συλλόγου αλλά και στις διακρίσεις που επετεύχθησαν.\nΗ ωραία βραδιά συνεχίστηκε με ζωντανή μουσική μέχρι τις πρώτες πρωινές ώρες και έκλεισε με την ανανέωση του ραντεβού εκ μέρους των παρευρισκομένων για τις επόμενες εκδηλώσεις του Συλλόγου Αντισφαίρισης Δράμας.\nΚαι το λιμάνι Καβάλας στο ευρωπαϊκό δίκτυο EcoPorts\nΚοπή βασιλόπιτας και βράβευση αθλητών από την ΕΑΣ ΣΕΓΑΣ


Η κυβέρνηση «νίπτει τας χείρας της» για τη σκανδαλώδη διαγραφή του προστίμου-μαμούθ που επιβλήθηκε στην χρηματιστηριακή εταιρεία «Ακρόπολις», την ίδια ώρα που η δικαιοσύνη προφυλακίζει τους εκπροσώπους της εταιρείας. | ΣΥΡΙΖΑ Συνασπισμός Ριζοσπαστικής Αριστεράς\nΗ κυβέρνηση «νίπτει τας χείρας της» για τη σκανδαλώδη διαγραφή του προστίμου-μαμούθ που επιβλήθηκε στην χρηματιστηριακή εταιρεία «Ακρόπολις», την ίδια ώρα που η δικαιοσύνη προφυλακίζει τους εκπροσώπους της εταιρείας.\nΟ Παναγιώτης Λαφαζάνης, Κοινοβουλευτικός Εκπρόσωπος ΣΥΡΙΖΑ και υπεύθυνος Οικονομικής και Κοινωνικής Πολιτικής του ΣΥΝ, σχολιάζοντας την απάντηση* που έλαβε από το Υπουργείο Οικονομικών σχετικά με τη διαγραφή του προστίμου-μαμούθ των 5,5 δις ευρώ που επιβλήθηκε το 2007 στην χρηματιστηριακή εταιρεία «Ακρόπολις», δήλωσε τα εξής:\nΗ κυβέρνηση, ως άλλος Πόντιος Πιλάτος, αρνείται επί της ουσίας να πάρει θέση στο θέμα της σκανδαλώδους διαγραφής του προστίμου των 5,5 δις που επιβλήθηκε στην χρηματιστηριακή εταιρεία «Ακρόπολις». Και αυτό, τη στιγμή που οι εκπρόσωποι της «Ακρόπολις» προφυλακίζονται έπειτα απόφαση του Συμβουλίου Εφετών, το οποίο μάλιστα τους έκρινε ως «ιδιαιτέρως επικίνδυνους να διαπράξουν και άλλα αδικήματα».\nΕίναι ξεκάθαρο λοιπόν, περισσότερο από ποτέ: οι μάσκες έπεσαν. Η κυβέρνηση αθωώνει πολιτικά, με την εξοργιστικά ουδέτερη στάση της, τους υπεύθυνους του τεράστιου σκανδάλου των δομημένων ομολόγων και καταδικάζει τον ελληνικό λαό στην πλήρη εξαθλίωση, μέσω την λαίλαπας των κανιβαλικών μέτρων λιτότητας που εξήγγειλε χτες.\nΑπέναντι σε αυτήν την ολέθρια πολιτική για την χώρα η μόνη διέξοδος είναι η μαζική αντίσταση του ελληνικού λαού, ο μόνος δρόμος είναι «όλοι στους δρόμους».\n[το κείμενο της ερώτησης του Παν. Λαφαζάνη καθώς και η απάντηση από το Υπουργείο Οικονομικών ]


Τα πάντα για Epic Games Store - Digital Life!\nΞεπέρασαν τα 500 εκατ. οι λογαριασμοί στο Epic Games Store\nby Ελένη Σαραντάκη Η Epic Games ανακοίνωσε πριν από μερικές ημέρες ότι οι λογαριασμοί στο Epic Games Store πλέον ξεπερνούν τις 500.000.οοο. Πρόκειται φυσικά για ένα σημαντικό επίτευγμα της εταιρείας, που εξακολουθεί να χτίζει το Epic Games Store ως ανταγωνιστικό του Steam και φέρνει συνεχώς νέους παίκτες με τίτλους όπως το Fortnite και Rocket League. Η Epic δε […] 18 Φεβρουαρίου 2022 at 01:00 μμ\nby Πέτρος Κυπραίος Το Epic Games Store εννοείται ότι μας… «κακομαθαίνει», καθώς κάθε εβδομάδα προσφέρει και ένα free PC game που απλώς δεν γίνεται να αντισταθείτε και να μην το κατεβάσετε! Για αυτή την εβδομάδα λοιπόν, οι φίλοι των action RPG αναμένεται να έχουν την μοναδική ευκαιρία να κατεβάσουν εντελώς δωρεάν το Torchlight 2 της Runic Games! To […] 17 Ιουλίου 2020 at 01:25 μμ


Ώστε "δεν έπεσε το 73;"\nΕπιτέλους. Κείμενα που μιλούν για τη δικτατορία και δεν χαϊδεύουν αυτιά. Μετά από 40 χρόνια μεταπολίτευσης ανοίγουν τα στόματα για να πουν αλήθειες. Όχι σε μας που τα ζήσαμε αλλά στους νεώτερους που παραμυθιάζονται από την Αριστερά και το ΠΑΣΟΚ για τους αγώνες του λαού κατά της δικτατορίας και άλλους τέτοιους αστικούς μύθους, παπαριές καμαρωτές. Το κείμενο του Σπυρόπουλου ανοίγει δρόμους. (leo)\nΚώστας Σπυρόπουλος από το protagon\nΏστε εξεπλάγημεν από το εύρημα της δημοσκόπησης «30% πιστεύουν ότι τα πράγματα ήταν καλύτερα στη δικτατορία». Όμως, δεν είχαμε απορίες για το απεχθές σύνθημα «η χούντα δεν έπεσε το ΄73». Έλα, όμως, που και τα δυο είναι όψεις του ίδιου νομίσματος. Όχι, δεν εννοώ ότι οι μεν «δεν θυμούνται καλά» και οι δε ότι «κάνουν λάθος στην ημερομηνία» μόνο και μόνο για να ταιριάξουν τη ρίμα με το επόμενο στιχάκι «εμείς θα την γκρεμίσουμε σε τούτη την πλατεία» (εβδομήντα -τρία/πλα-τεία). Πιστεύω, αντίθετα, ότι και η δημοσκόπηση και το σύνθημα δείχνουν όχι μόνο όσα δεν ξέρουμε για τη δικτατορία, αλλά κάτι χειρότερο: όσα δεν θέλουμε να αγγίξουμε. Για το ίδιο το πραξικόπημα, για την επταετή παραμονή στην εξουσία, την πολιτική και τα στηρίγματα της δικτατορίας, αλλά και για την πτώση της…\nΗ μεταπολίτευση -προκειμένου να αποσιωπήσει και, εν τέλει, να νομιμοποιήσει τη μειοψηφική αντίσταση και την ανοχή, που βρήκε η δικτατορία- δημιούργησε τον μύθο ότι «τη χούντα την έριξε το Πολυτεχνείο». Η άρρητη αποσιώπηση είχε ένα ρητό αποτέλεσμα: Γενιές και γενιές γαλουχήθηκαν ότι «τα πράγματα αλλάζουν» μόνο με μια ρήξη, σε μια στιγμή. Με μιαν εξέγερση η οποία, μάλιστα, αν δεν καταπνιγεί βίαια, δεν δικαιώνει ούτε τη φύση της, ούτε τον σκοπό της. ‘Όσοι αναρωτιούνται γιατί οι 18άρηδες την επομένη της εισαγωγής τους στα πανεπιστήμια, θέλουν να κάνουν «το δικό τους Πολυτεχνείο», έχουν μιαν απάντηση. Όχι, ασφαλώς, τη μοναδική απάντηση. Πολιτικοί, αλλά και η κοινωνία, κρύφτηκαν πίσω από τους αγώνες στη Νομική και στο Πολυτεχνείο για να κρύψουν την αποχή από την αντίσταση για την ανατροπή στο εσωτερικό της χώρας. Θυμάστε αυτούς που είπαν στον Καράγιωργα «κάτσε κάτω, κουλοχέρη;».\nΗ συλλογική αφήγηση τι ήταν και τι δεν ήταν η δικτατορία αφέθηκε στους επιθεωρησιογράφους, που έσπαγαν πλάκα με το σύνδρομο μεγαλείου και τις ελληνικούρες του Παπαδόπουλου και της Δέσποινας, τον γραφικό Παττακό με το μυστρί και τον αόρατο Ιωαννίδη. Όλη η επταετία τυλίχτηκε στο εύρημα «γύψος». Η γύψινη εικόνα κάλυψε τα κατάγματα της κοινωνίας και τα τραύματα της πολιτικής. Το πιο μεγάλο τραύμα ήταν η έλλειψη σχεδίου για την πτώση της δικτατορίας. Σχέδιο δεν σημαίνει τι δεν θέλω -«Κάτω η Χούντα»- αλλά πώς πετυχαίνω αυτό που θέλω: τη δημοκρατική μετάβαση. Στην Πορτογαλία συγκρούστηκαν δυο γραμμές για την ανατροπή. Πνίγηκαν τα γαρύφαλλα, αλλά έπεσε η δικτατορία. Στην Ισπανία, ο Καρίγιο και η Πασιονάρια προσγειώθηκαν, χωρίς διαβατήριο, στη Μαδρίτη και μοίρασαν εκατό χιλιάδες κομματικές ταυτότητες. Στην Ελλάδα η νομιμοποίηση του ΚΚΕ έγινε με μια δήλωση του Καραμανλή. Προφανώς η νομιμοποίηση έγινε γιατί χρεοκόπησε ο αντικομμουνισμός της χούντας. Προφανώς ήταν η αρχή του τέλους του εμφυλίου. Όμως, πίσω από τα προφανή, ας δούμε τη διαφορά της δυναμικής ανάμεσα στη Λισσαβόνα, τη Μαδρίτη και την Αθήνα.\nΟσα δεν είπε η πολιτική για τη δικτατορία, δεν έστερξε να ερευνήσει η διανόηση. Αν εξαιρέσουμε τη μελέτη του Κατηφόρη για το νομικό εποικοδόμημα, που έχει το χάρισμα να συνδέει το πριν με το μετά, τον Καράγιωργα και μια συλλογικη έρευνα στη ΚΟΜΘΕΠΟΛ για τον εργατικό μισθό και τη συσσώρευση των κερδών, την έρευνα του Αλιβιζάτου για τη συνταγματική α-συνέχεια, όλα τα υπόλοιπα κεφάλαια και οι σελίδες στο βιβλίο της δικτατορίας χάσκουν κενές: για τις κοινωνικές τάξεις που ισχυροποιήθηκαν, για τις μεταλλάξεις στον αγροτικό πληθυσμό, για τα ήθη που διαμορφώθηκαν, αλλά και το πολιτικό προσωπικό -ένστολο και ασύστολο- της δικτατορίας. Οσα ανέδειξαν τα ντοκιμαντέρ του Λαμπρινού, το «Χούντα είναι. Θα περάσει;» με τις εικόνες της πνευματικής ηγεσίας να σπάει τα χέρια της στο χειροκρότημα, με τα πλήθη στα «κάστρα της δημοκρατίας», τις επιχειρήσεις που «υπεστήριζαν το κοινωνικόν έργον» και τους αγρότες που πανηγύριζαν το χάρισμα των χρεών, αναμένουν τους ερευνητές τους.\nΌχι μόνον η ιστοριογραφία, αλλά και η πολιτική και η δημοσιογραφία θητεύουν στη θεωρία των στεγανών και της απόλυτης ασυνέχειας ανάμεσα στο πριν και το μετά. Στο «πριν» την 21η αποσιωπούνται οι εμβληματικές προσωπικότητες της Δεξιάς που είτε εισηγήθηκαν σχέδιο αναστολής των άρθρων του Συντάγματος είτε, ως οι πραγματικοί Περικλειδείς του ομώνυμου σχεδίου, ζητούσαν να αναλάβει ο Άναξ ή ο Στρατός. Στο «μετά» σβήνονται οι συνέχειες στο έδαφος των τότε ανερχομένων κοινωνικών στρωμάτων, τα οποία, κατόπιν, «ριζοσπαστικοποιήθηκαν»-τα εισαγωγικά για τις ελληνικούρες. Ανάμεσα στο πριν και το μετά χάνεται η διάρκεια του φαινομένου. Σε πολλούς ήταν βολικό το σχήμα «σφετεριστές της εξουσίας». Μια παρένθεση που έκλεισε. Έκλεισε;\nΕτικέτες Δικτατορία Κώστας Σπυρόπουλος\nΑνώνυμος 24 Απριλίου 2013 - 1:07 μ.μ.\nΠολλά δεν ειπώθηκαν αγαπητοί μουφίλοι λεο και σπυρό για τη δικτατορία και άλλα τόσα αποκρύβησαν διότι δε βόλευε...Οι πλουτίσαντε δεν πρόδωσαν ποτέ τους ευεργέτες τους...Τα "δάνεια" της χούντας, τα ξενοδόχεία και οι χοιροτροφικές μονάδες και νέοι πλούσιοι βουτηγμένοι ως το λαιμό στην παρανομία, που επί δεκαετίες το πολιτικό σύστημα αντί να σχεδιάζει την ανάπτυξη, προσπαθουσε με αλχημείες,να νομιμοπόιήσει τις αθλιότητες...\nΔια τούτο και θα έλεγα πως καλό είναι να συνεχίσουμε το διάλογο πέραν της επετειακής του χαρμολύπης και να πούμε γιατί βόλεψε τους πάντε η χρήση του πολυτεχνείου και τα βαφτίσια που φτειάξανε και γενιά μάλιστα περνώντας από την κολυμβήθρα του σιλωάμ την πλειοψηφεία των απόντων και των επιλύδων.....\nΟπάντα φίλος Πανος Γεωργίου\nTZORTZIS 24 Απριλίου 2013 - 2:34 μ.μ.\nΔεν είναι μόνο η ανοχή στη χούντα.\nΚυρίως είναι η συμμετοχή, η σύμπνοια, η συνταύτιση, η συμπόρευση.\nΔεν ήλθαν από το πουθενά τα ποσοστά της ΧΡΥΣΗΣ ΑΥΓΗΣ.\nΚρυμμένοι μέσα σε άλλα κόμματα -κυρίως, αλλά όχι μόνο στη ΝΔ, [και προβληματίζομαι αν ισχύει το «κυρίως» στη ΝΔ, κάτι υποτίθεται προφανές], τώρα που η κρίση εμφανίζεται και ως κρίση των δημοκρατικών θεσμών και των κοινοβουλευτικών ανδρών -και σε ένα βαθμό είναι- , οι οπαδοί του Παπαδόπουλου και του Ιωαννίδη, ως άτομα και το αντίστοιχο ρεύμα πολιτικών, ηθικών και πολιτιστικών αντιλήψεων ( αντικοινοβουλευτισμός / πατρίς-θρησκεία - οικογένεια / Μούσκος/ εβραιομασώνοι- εαμοβούλγαροι - κομμουνιστοσυμμορίτες κλπ) που ποτέ δεν έπαψε να υπάρχει, επανεμφανίζονται στο προσκήνιο.\nLeo Kastanas 25 Απριλίου 2013 - 12:02 π.μ.\nΕίναι μια ιδεολογία, συμφωνούμε. Ολοκληρωτική, βίαιη, αντιδημοκρατική, αντικοινοβουλευτική που μιλάει στο όνομα είτε του έθνους, είτε του λαού, είτε της εργατικής τάξης και θέλει να περιορίσει δικαιώματα των αντιπάλων, να βάλει διαχωριστικές γραμμές, να οξύνει τις αντιπαραθέσεις προς όφελος, ομάδων , καστών ή και κομμάτων. Δυστυχώς το πολιτικό σύστημα παίζει με αυτήν την ιδεολογία, αναζητεί τρόπους να την ιδιοποιηθεί και όχι να την πολεμήσει.\nΑνώνυμος 25 Απριλίου 2013 - 12:20 π.μ.\n1 Μην πιστώνουμε το 30% στον Παπαδόπουλο και τον Ιωαννίδη. Το "καλύτερα τα πράγματα στη δικτατορία" έχει κι άλλες αναγνώσεις και δεν σημαίνει αναγκαστικά "καλύτερα τα πράγματα λόγω δικτατορίας"\n2 Μην τα τσουβαλιάζετε όλα "αντικοινοβουλευτισμός / πατρίς-θρησκεία - οικογένεια / Μούσκος/ εβραιομασώνοι- εαμοβούλγαροι - κομμουνιστοσυμμορίτες κλπ " Το πατρίς- θρησκεία - οικογένεια ή η απόλυτη αντίθεση κάποιου στη στάση των κομμουνιστών μετά την απελευθέρωση δεν έχουν σχέση με τον αντικοινοβουλευτισμό ή με εχθρική στάση απέναντι σε Εβραίους.\nTZORTZIS 25 Απριλίου 2013 - 4:07 μ.μ.\n@firiki2010 :Κατ' αρχήν έχεις δίκιο, το τσουβάλιασμα είναι ¨κακό πράγμα», αλλά στα πλαίσια ενός σύντομου σχολίου, είναι ίσως αναπόφευκτο.\nΔιότι τους όρους "εαμοβούλγαροι - κομμουνιστοσυμμορίτες" δεν τους χρησιμοποιούσαν όλοι όσοι ήσαν απόλυτα αντίθετοι στην επικράτηση του κομμουνισμού. Είναι άλλη πολιτική στάση και αλλού θα οδηγήσει η πλήρης αντίθεση στον κομμουνισμό των δυτικών αστικών δημοκρατιών και άλλη η πλήρης αντίθεση στον κομμουνισμό του Χίτλερ –πάλι απλοποιώ, ο.κ.-\nΑνώνυμος 24 Απριλίου 2013 - 11:58 μ.μ.\nΑς μην γινόμαστε "βασιλικότεροι του βασιλέως". Ας μην υποβαθμίζουμε τη σημασία του Πολυτεχνείου - αλλά και της Νομικής, και των διαδηλώσεων για τους 17, και των στρατευμένων φοιτητών, και των Ρηγάδων, και της ΕΚΙΝ, όσα θυμάμαι πρόχειρα. Σίγουρα οι ελίτ της εποχής - ακαδημαϊκοί, επιχειρηματίες, στρατιωτικοί κλπ - όχι μόνο ανέχτηκαν αλλά και στήριξαν τη χούντα. Κι όπως και να το κάνουμε το χάρισμα των χρεών ήταν υπόθεση για τους αγρότες. Όμως, είναι άδικο να μηδενίζουμε τα πάντα και να ζητάμε πράξεις ηρωϊσμού απο τους απλούς ανθρώπους - να βάζανε μπόμπες, μπορούσαν ; Απλώς ας θυμηθούμε την κηδεία του Παπανδρέου π.χ., τότε που οι απλοί αυτοί άνθρωποι μπορούσαν μέσα στην μάζα να εκφράσουν τηναντίθεσή τους. Και τους πιτσιρικάδες στο παναθηναϊκό στάδιο που δεν άφησαν τον Παπαδόπουλο να μιλήσει "χειροκροτώντας" τον. Και, με όλο τον σεβασμό στον Οτέλο Ντε Καρβάλιο και τον Μέλο Αντούνες αλλά και στον Σαντιάγο Καρίγιο και την Πασιονάρια η χούντα στη χώρα μας κράτησε πολύ λιγώτερο απ΄ ότι στην Πορτογαλία και την Ισπανία. Ακόμη δεν πρέπει να παραβλέπουμε στα θετικά της διαχείρισης της μεταχουντικής περιόδου την κατάργηση της βασιλείας.\nΌσο για την μαλακία του 30% συμφωνώ πως πάει παρέα με την άλλη μαλακία "η χούντα δεν κλπ". Όμως: Απο την χούντα έχουν περάσει κοντά 45 χρόνια. Για να έχει κανείς αντίληψη τι ήταν η χούντα θα πρέπει τότε να ήταν τουλάχιστον 15 χρονών άρα σήμερα είναι 60 και βάλε. Ακόμη κι αν όλοι αυτής της ηλικίας πιστεύαν στην χούντα, αυτοί σίγουρα δεν αποτελούν το 30%. Άρα τι μας λένε; Βλακείες.


ΠΑΝΣΕΡΡΑΪΚΟΣ BC... ΑΓΑΠΗ… «ΔΙΑΡΚΕΙΑΣ»!\nΤα Τμήματα Καλαθοσφαίρισης Ανδρών και ΑμεΑ του Μ.Γ.Σ. Πανσερραϊκού, σας προσκαλούν στη συνέντευξη τύπου που θα λάβει χώρα στο «Volta Bar» αύριο Τετάρτη 03.10.2018 και ώρα 19:00 με θέμα: «Κυκλοφορία κοινού εισιτηρίου διαρκείας αγωνιστικής περιόδου 2018-2019».\nΣτην εκδήλωση θα παραβρεθούν αθλητές, προπονητές και παράγοντες της διοίκησης των δύο τμημάτων και του Ερασιτέχνη, καθώς και εκπρόσωποι οργανωμένων φιλάθλων των «λιονταριών». Την παρουσίαση θα κάνει ο κ. Γιώργος Λεόνωφ ραδιοφωνικός παραγωγός του “Αθλητικού Metropolis 97,2Fm”.\nΟι δύο ομάδες που ξεκίνησαν ταυτόχρονα πέρυσι την προσπάθειά τους, καλούν όλους τους Σερραίους φιλάθλους να έρθουν στο γήπεδο, να παρακολουθήσουν το μπασκετικό θέαμα και να υποστηρίξουν τα δικά τους παιδιά! Μέρος του συμβολικού αντίτιμου του κάθε εισιτηρίου διαρκείας προορίζεται για την αγορά αθλητικού αμαξιδίου.\nΟι εταιρείες «ACS Σερρών», «Τaxi ΕΡΜΗΣ 50000», «Volta Bar» και «Κρι Κρι» στηρίζουν ήδη έμπρακτα την προσπάθειά αυτή!\nΟΡΦΕΑΣ Ν.ΣΚΟΠΟΥ-ΠΑΝΣΕΡΡΑΪΚΟΣ 30-80… ΠΡΕΜΙΕΡΑ... ΠΕΡΙΠΑΤΟΣ!!!\tΙΚΑΡΟΙ ΣΕΡΡΩΝ: ΟΡΙΣΤΙΚΟ… ΠΡΕΜΙΕΡΑ ΕΚΤΟΣ ΜΕ ΧΑΝΘ… ΤΕΤΑΡΤΗ 10/10!


Μητσοτάκης: Οι αλλαγές που θέλει η ΝΔ στην Παιδεία - Ειδήσεις Newsit.gr\nNewsit / ΕΙΔΗΣΕΙΣ / Πολιτική / Μητσοτάκης: Οι αλλαγές που θέλει η ΝΔ στην Παιδεία\nΔημοσιεύθηκε: 21.10.2017 | 17:15\n«Η Νέα Δημοκρατία δεν διχάζει την ελληνική κοινωνία, δεν χωρίζουμε τους Έλληνες πολίτες σε αριστερούς και δεξιούς, πιο προνομιούχους και λιγότερο προνομιούχους. Ενώνουμε την κοινωνία και απευθύνουμε ένα μήνυμα πρόσκλησης να χτίσουμε μαζί την Ελλάδα του αύριο, την Ελλάδα που μας αξίζει, γιατί αξίζουμε τα καλύτερα, αξίζουμε κάτι πολύ καλύτερο από τη σημερινή κυβέρνηση.\nΗ Νέα Δημοκρατία, με τη στήριξη των πολιτών, θα διαμορφώσει τον οδικό άξονα για ένα μέλλον εμπιστοσύνης με αξιοπρέπεια και θα ξαναφέρουμε το χαμόγελο στα χείλη των Ελλήνων». Αυτά τόνισε, μεταξύ άλλων, ο πρόεδρος της Νέας Δημοκρατίας Κυριακός Μητσοτάκης, κλείνοντας σήμερα το μεσημέρι τις εργασίες του 2ου προσυνεδρίου, που πραγματοποιήθηκε στην Πάτρα και ήταν αφιερωμένο στους νέους.\nΜητσοτάκης: Οι αλλαγές στην Παιδεία\nΜητσοτάκης για αξιολόγηση\nΜητσοτάκης: Τα πρότυπα σχολεία\nΜητσοτάκης για τα πανεπιστήμια και το άσυλο\nΌσον αφορά στο πανεπιστημιακό άσυλο, ο Κυριάκος Μητσοτάκης τόνισε ότι «θα αγωνιστώ για την υπεράσπιση του ασύλου, αλλά του ασύλου στην πραγματική έννοιά του, δηλαδή άσυλο ελεύθερης έκφρασης, προστασία της ελεύθερης έκφρασης και όχι της κάθε έκνομης συμπεριφοράς εντός του πανεπιστημίου».\nΚαι πρόσθεσε: «Στο πανεπιστήμιο πρέπει να ισχύει ο ποινικός κώδικας, εκτός από εκείνα τα άρθρα τα οποία αφορούν στην ελευθερία της γνώμης και στην ελευθερία της έκφρασης. Σε καμία περίπτωση δεν πρόκειται να ανεχτούμε να κάνουν κουμάντο μικρές μειοψηφίες επαγγελματιών ταραχοποιών, συχνά με πολιτικές πλάτες, που θεωρούν ότι μπορούν να εκβιάζουν, να προπηλακίζουν και να δημιουργούν μία εικόνα απαράδεκτη.\nΤο άσυλο λοιπόν θα αποκτήσει ξανά την πραγματική του διάσταση και θα είναι ένας μηχανισμός προστασίας της ελευθερίας της σκέψης και όχι ένας μηχανισμός συγκάλυψης έκνομων συμπεριφορών».\nΜητσοτάκης για Έλληνες που φεύγουν στο εξωτερικό\nΗγουμενίτσα: Σκότωσε τον εραστή της γυναίκας του – Τους έπιασε στο αυτοκίνητο – Τα παρακάλια...


Παναθηναϊκός : Χωρίς Παπαπέτρου-Παπαγιάννη υποδέχεται τη Χίμκι - to10.gr\nΑρχική / ΜΠΑΣΚΕΤ / EUROLEAGUE / Παναθηναϊκός : Χωρίς Παπαπέτρου-Παπαγιάννη υποδέχεται τη Χίμκι\nΤο ντεμπούτο του Όντεντ Κάτας στον Παναθηναϊκό συνέπεσε με μία βαριά ήττα στην Τουρκία από τη Φενέρμπαχτσε. Απόψε (21:00) ο πρωταθλητής Ελλάδας υποδέχεται τη Χίμκι στο ΟΑΚΑ και ο Ισραηλινός φιλοδοξεί να πανηγυρίσει την πρώτη του νίκη στη EuroLeague.\nΤο έργο του Κάτας δεν θα είναι εύκολο, αφού θα έχει αρκετές απουσίες. Ο Ιωάννης Παπαπέτρου δεν θα αγωνιστεί ούτε σήμερα, αφού εξακολουθεί να πονάει στο γόνατο. Επίσης, εκτός θα μείνει και ο Γιώργος Παπαγιάννης ο οποίος υπέστη θλάση.\nΤουλάχιστον, η Χίμκι προσφέρεται για νίκη, αφού είναι η ομάδα με το χειρότερο ρεκόρ στη διοργάνωση, έχοντας 2 νίκες και 18 ήττες. Μάλιστα, οι δύο είναι συνεχόμενες.\nΥπηρεσιακός τεχνικός στη ρωσική ομάδα είναι ο Αντρέι Μάλτσεφ, μετά την απόλυση του Ρίμας Κουρτινάιτις, ενώ οι απουσίες της είναι πολλές. Οι Γερέμπκο και Μονρό έχουν τεθεί εκτός ομάδας, ενώ δεν υπολογίζονται για το ματς με τους «πράσινους» οι Σβεντ, Τίμα, Μπούκερ και Βιάλτσεφ.\nΔιαιτητές του αγώνα θα είναι ο Ισπανός Μιγκέλ Άνχελ Πέρεθ, ο Πολωνός Γιάκουμπ Ζαμοΐσκι και ο Ισραηλινός Σέφι Σέμες.


ΤΣΑΝΤΛΕΡ ΠΑΡΣΟΝΣ: Ενα τόσο άδοξο «αντίο» | Sportday Αθλητικές Ειδήσεις\nΠαύλος Δεπόλλας 20.01.22 | 11:00\nΜεγάλο ταλέντο, που εξελίχθηκε και σε έναν πάρα πολύ καλό παίκτη. Ομορφόπαιδο, με τις κατακτήσεις του στο γυναικείο φύλο. Σούπερ επιτυχημένος και σε οικονομικό επίπεδο, έχοντας υπογράψει πλουσιοπάροχα συμβόλαια, χώρια τα εκατομμύρια δολάρια για να διαφημίζει κινεζικές εταιρίες.\nΟ Τσάντλερ Πάρσονς έδειχνε να τα έχει όλα, μα μπροστά του υψωνόταν ολόκληρος Γολγοθάς, ο οποίος ούτε που φαινόταν. Πρώτα οι συνεχείς τραυματισμοί και τα τρία χειρουργεία στα γόνατα, μετά το Οσκαρ ατυχίας. Ενας μεθυσμένος οδηγός έπεσε πάνω σε τρία αυτοκίνητα πριν από δύο Γενάρηδες και διέλυσε τον παίκτη, τότε, των Χοκς: χτυπήματα στο στέρνο και τον αυχένα, σπασμένη κλείδα, κάμποσα ακόμα κατάγματα, πρόβλημα ακόμα και στον εγκέφαλο.\nΠοιο μπάσκετ και ποια καριέρα; Επρεπε να ξαναρχίσει τη ζωή του από την αρχή. Να μάθει πάλι πράγματα που θεωρούσε αυτονόητα. Η αποθεραπεία εξελίχθηκε δύσκολα, μα σταθερά καλά. Σε βαθμό που πριν από μερικούς μήνες να σκεφτεί την επάνοδό του στα γήπεδα. Ευσεβής πόθος. Προχθές ανακοίνωσε την οριστική αποχώρησή του από την ενεργό δράση, ευχαριστώντας πλήθος κόσμου και κάθε σύλλογό του ξεχωριστά.\nΚολλητός του Νικ Καλάθη\nToC's Greatest Stars- Chandler Parsons and Nick Calathes, Lake Howell, FL- 2006! #ToC pic.twitter.com/Jffdkey2RV\n— The Kevin Brown Memorial ToC (@WCHSTOC) September 25, 2015\nΤο Κασελμπέρι είναι μία κωμόπολη έξω από το Ορλάντο, γνωστή για τα 17 πάρκα της. Εσχάτως, και για τους μπασκετμπολίστες. Τα αδέρφια Καλάθη, κυρίως τον Πάρσονς. Με τον Νικ μάλιστα, ο Τσάντλερ μεγάλωσε κυριολεκτικά μαζί. Εντός και εκτός γηπέδων. Όχι απλά… Κασελμπεριώτες, αλλά συμπαίκτες τόσο στο χάισκουλ Λέικ Χάουελ όσο και στο κολέγιο. Η συνύπαρξή τους (και) στους Φλόριντα Γκέιτορς σταμάτησε το 2009, όταν ο ομογενής πόιντ γκαρντ δήλωσε συμμετοχή και επελέγη στο ντραφτ, για να ξεκινήσει τελικά στον Παναθηναϊκό την επαγγελματική του καριέρα.\nΟ Πάρσονς έμεινε και τα τέσσερα προβλεπόμενα χρόνια υπό τις οδηγίες του Μπίλι Ντόνοβαν, σημερινού τεχνικού των Μπουλς. Πικ δεύτερου γύρου και δαύτος, έγινε παρ’ όλα αυτά αμέσως μέλος του ροτέισιον των Ρόκετς κι έφτασε να έχει 16,6 πόντους, 5,5 ριμπάουντ και 4 ασίστ τη σεζόν 2013-14, με το Χιούστον να τερματίζει τέταρτο στη Δύση.\nΔέκα τρίποντα σε ένα ημίχρονο\nΣμολ φόργουορντ που έβαζε την μπάλα κάτω και πήγαινε μέχρι το καλάθι, αλλά και που διέθετε αξιόπιστο μακρινό σουτ. Ενίοτε έπαιρνε φωτιά και σε ένα ματς με το Μέμφις, με το χαμηλό μάλιστα σκορ 88-87 (για τους Γκρίζλις), ο Πάρσονς είχε βάλει δέκα τρίποντα σε ένα ημίχρονο! Δέκα δεν είχε βάλει ποτέ κανένας παίκτης των «ρουκετών» σε όλη την ιστορία τους, στην προ Χάρντεν εποχή.\nWhen Chandler Parsons knocked down 10 STRAIGHT THREES IN A HALF!!\nΜετακόμισε στο γειτονικό Ντάλας, που του έδωσε τριετές συμβόλαιο 46 εκατομμυρίων (και που δεν το μάτσαραν οι Ρόκετς), υπέγραψε και τετραετές για 94 «χαρτιά» στο Μέμφις, όπου προφανώς δεν είχαν ξεχαστεί τα όργιά του. Το πρώτο χειρουργείο όμως σε μηνίσκο είχε ήδη λάβει χώρα και σύντομα θα έρχονταν κι άλλα. Εγινε σκιά του καλού εαυτού του, τρία χρόνια εκεί δεν έπιασε ποτέ τα 40 παιχνίδια ετησίως ή έστω τους 8 πόντους μέσο όρο. Ακόμα χειρότερος αγωνιστικά την περίοδο 2019-20 στην Ατλάντα, όπου είχε εμφανιστεί μονάχα πέντε φορές μέχρι να έρθει ο ασυνείδητος οδηγός να αποτελειώσει την καριέρα του, σε ηλικία (τότε) 31 ετών. Το σημαντικό, βέβαια, είναι πως βρίσκει την υγειά του. Κι ας εντάχθηκε μόλις στην κατηγορία των «what if» (πού θα είχε φτάσει αν δεν είχε τραυματισμούς εν προκειμένω) παικτών.\nΤΣΑΝΤΛΕΡ ΠΑΡΣΟΝΣ: Είπε αντίο στο μπάσκετ


Εισήγηση του κ. Πλακιωτάκη στην αρμόδια επιτροπή της Βουλής στο νομοσχέδιο του Υπ. Ναυτιλίας(video) - Κατηγορία: ΠΟΛΙΤΙΚΑ - Sitiapress.gr - Η πρώτη δικτυακή πύλη της Σητείας\nΒρίσκεστε εδώ: Αρχική / ΠΟΛΙΤΙΚΑ / Εισήγηση του κ. Πλακιωτάκη στην αρμόδια επιτροπή της Βουλής στο νομοσχέδιο του Υπ. Ναυτιλίας(video)\nΕισήγηση του κ. Πλακιωτάκη στην αρμόδια επιτροπή της Βουλής στο νομοσχέδιο του Υπ. Ναυτιλίας(video)\n21/03/2014 10 Προβολές\nΕισηγητής στο Σχέδιο Νόμου «Τουριστικά Πλοία και άλλες διατάξεις» ορίστηκε ο Βουλευτής Λασιθίου της Ν.Δ κ. Πλακιωτάκης που συζητείται στην αρμόδια Διαρκή Επιτροπή Παραγωγής και Εμπορίου της Βουλής.\n«Κύριε Πρόεδρε, κύριε Υπουργέ, κυρίες και κύριοι συνάδελφοι, συζητάμε σήμερα ένα πολύ σημαντικό νομοσχέδιο που σαν στόχο έχει την προσέλκυση πλοίων αναψυχής για να καταστεί η χώρα μας παγκόσμιο ναυτιλιακό yachting. Το ελληνικό αρχιπέλαγος, ένας χώρος με μοναδική πολυνησία, είναι ο επιθυμητός προορισμός αναψυχής. Σκοπός λοιπόν του νομοσχεδίου είναι να προσελκύσει όχι απλά επισκέπτες, αλλά μόνιμους και σταθερούς φίλους δημιουργώντας χιλιάδες νέες θέσεις εργασίας, αλλά και τεράστια έσοδα για την εθνική μας οικονομία.\nΚάθε τουρίστας που ξοδεύει 100 ευρώ σε μια μαρίνα, ξοδεύει επιπλέον 450 ευρώ στην τοπική οικονομία, ενώ οι ετήσιες δαπάνες συντήρησης ελλιμενισμού ξεπερνούν τις 20 χιλιάδες ευρώ. ʼρα, η πρόκληση με βάση τα προαναφερθέντα στοιχεία είναι μεγάλη και τεράστια. Όμως, πως θα μπορέσουμε να προσελκύσουμε σκάφη αναψυχής έτσι ώστε η Ελλάδα να γίνει αυτό που όλοι φιλοδοξούμε και κυρίως, η νομοθετική πρωτοβουλία του Υπουργού ως κέντρο του παγκοσμίου yachting; Χρειάζεται αναμόρφωση του νομικού πλαισίου και εδώ θέλω να σημειώσω ότι η Ελλάδα ήταν η πρώτη χώρα που δημιούργησε νομοθετικό πλαίσιο για τα τουριστικά πλοία με τον ν.438/76. Πλέον οι ισχύουσες διατάξεις έχουν ξεπεραστεί από τις συνθήκες της αγοράς και αναφέρομαι στους ν.2743/1999 και ν.3182/2003, ενώ η προσπάθεια έχει ξεκινήσει τα τελευταία τέσσερα χρόνια. Έχουν αλλάξει 7 Υπουργοί και Υφυπουργοί και ο καθένας έραβε και ξήλωνε, συμπλήρωνε, αφαιρούσε αλλά τελικά σήμερα ο νυν Υπουργός κ. Βαρβιτσιώτης επιτέλους φέρνει στην Βουλή των Ελλήνων το αναμορφωμένο θεσμικό πλαίσιο για τα τουριστικά πλοία αναψυχής και πραγματικά είναι μια σημαντική πρόκληση το πώς θα μπορέσουμε να προσελκύσουμε στην χώρα μας τα πλοία αναψυχής.\nʼρα, ο στόχος του σημερινού νομοσχεδίου είναι πρώτα απ’ όλα η δημιουργία ενός πλαισίου για την προσέλκυση σκαφών στην ελληνική σημαία καθώς και τουριστικών πλοίων κοινοτικής, αλλά και τρίτης σημαίας υπό προϋποθέσεις, η ενίσχυση της ανταγωνιστικότητας της ελληνικής σημαίας και του αναπτυξιακού χαρακτήρα του θαλάσσιου τουρισμού.\nΠώς το πετυχαίνουμε αυτό και ποιος είναι ο βασικός κορμός και οι βασικές αλλαγές του υπό κατάθεση νομοσχεδίου. Ο κύριος άξονας του νομοσχεδίου είναι η ενίσχυση της επιχειρηματικότητας, της ανταγωνιστικότητας και η μείωση της γραφειοκρατίας. Πως το πετυχαίνουμε αυτό; Δημιουργείται, καταρχήν, ηλεκτρονικό μητρώο στη Γενική Γραμματεία Εσόδων, εγγραφή όλων των τουριστικών πλοίων πάνω από 7 μέτρα, το οποίο βέβαια είναι διασυνδεμένο και με το TAXIS και με το ICIS. Με αυτό τον τρόπο και η άδεια επαγγελματικού σκάφους καταργείται, ενώ δημιουργείται μια ολοκληρωμένη και συγκεκριμένη βάση δεδομένων, η οποία μπορεί να χρησιμοποιηθεί σε λειτουργικό αλλά και υπηρεσιακό επίπεδο από πλευράς του Υπουργείου Ναυτιλίας έτσι ώστε επιτέλους να υπάρχει μια καταγραφή των πλοίων αναψυχής. Μιλάμε για περίπου 17.000 σκάφη αναψυχής, αλλά τελικά δεν ξέρουμε τι κατηγορία είναι, τι έσοδα έχουμε από το συγκεκριμένο κλάδο. ʼρα, για πρώτη φορά και αυτό είναι μια σημαντική τομή, δημιουργείται μια ηλεκτρονική βάση δεδομένων.\nΌσο αφορά το κομμάτι της διοικητικής μεταρρύθμισης, συγχωνεύεται ο Οίκος Ναύτου και το Γραφείο Ευρέσεως Ναυτικής Εργασίας στο πλαίσιο του εξορθολογισμού. Αυτό έγινε κυρίως λόγω αλληλεπίδρασης, μετά την αποκοπή του Οίκου Ναύτου για ιατροφαρμακευτική ή νοσοκομειακή περίθαλψη, η οποία, όπως γνωρίζετε, έχει μεταφερθεί στον ΕΟΠΥΥ. Η αρμοδιότητα τώρα του Οίκου Ναύτου είναι να χορηγεί ασφαλιστικά δικαιώματα, επιδόματα ανεργίας ή συγκεκριμένες ενισχύσεις στους άνεργους ναυτικούς. Όσο αφορά το ΓΕΝΕ, σκοπός του είναι η εύρεση εργασίας στους ανέργους ναυτικούς σε συνεργασία με τα λιμεναρχεία. Επομένως, οι λίστες του ΓΕΝΕ χρησιμοποιούνται και για την καταβολή επιδόματος. ʼρα, υπάρχει όπως βλέπετε και οικονομία κλίμακας και επομένως η συγχώνευση και του Οίκου Ναύτου και του ΓΕΝΕ κινείται προς τη σωστή κατεύθυνση.\nΜε την ευκαιρία πραγματικά, θέλω να σας συγχαρώ για την νομοθετική σας πρωτοβουλία διότι, βάζει ένα τέλος στις παλινωδίες των τελευταίων ετών. Πολύ προσπάθησαν να το φέρουν, πάντα λίγες ημέρες πριν δεν έφτανε ποτέ στην Βουλή. Υπάρχουν σημαντικές ρυθμίσεις, απλοποιείται το συγκεκριμένο πλαίσιο και πιστεύω ότι και με την γρήγορη έκδοση των ΠΔ ή των ΚΥΑ, έτσι ώστε να καταστεί λειτουργικό το συγκεκριμένο νομοσχέδιο, μπορούμε πραγματικά να δημιουργήσουμε και χιλιάδες νέες θέσεις εργασίας αλλά και, τεράστια έσοδα για την εθνική μας οικονομία. Ευχαριστώ πολύ».\nΠροηγούμενο Άρθρο Ερώτηση Πλακιωτάκη στη ΒτΕ σχετικά με την υποχρέωση τοποθέτησης ηλεκτρονικών συσκευών σε αλιευτικά?\nΕπόμενο Άρθρο Τοποθέτηση Κ. Δερμιτζάκη για νέο Μνημόνιο?(video)


Επίσημα ύποπτος για την εξαφάνισή της Γερμανός παιδόφιλος\nΟ Γερμανός, Κρίστιαν Μπρίκνερ, είναι κι επίσημα ύποπτος για την εξαφάνιση της Μαντλίν ΜακΚαν πριν από 15 χρόνια, δήλωσαν Πορτογάλοι εισαγγελείς.\nΟ Μπρίκνερ είναι καταδικασμένος βιαστής και χαρακτηρίστηκε από τους Πορτογάλους ως «arguido», που μεταφράζεται ως «κατονομασμένος ύποπτος» ή «επίσημος ύποπτος», ωστόσο δεν έχει συλληφθεί ή κατηγορηθεί ακόμα.\nΟι εισαγγελείς στο Φάρο δεν κατονόμασαν δημόσια τον άνδρα, αλλά ανέφεραν ότι αναγνωρίστηκε ως ύποπτος από τις γερμανικές αρχές κατόπιν αιτήματός τους.\nΌσον αφορά στα αίτια της απόφασης, οι Πορτογάλοι όρισαν τώρα τον Γερμανό επίσημα ύποπτο της υπόθεσης γιατί παρήλθαν τα 15 χρόνια μέσα στα οποία οι υποθέσεις διώξεων σοβαρών εγκλημάτων μπαίνει στο αρχείο. Οι αρχές της Πορτογαλίας ήθελαν να «κρατήσουν τις επιλογές τους ανοιχτές\nΗ Μαντλίν εξαφανίστηκε στις 3 Μαΐου 2007, ενώ βρισκόταν σε διακοπές με τους γονείς της στην Praia da Luz στην Πορτογαλία.\nΕίναι η πρώτη φορά που οι Πορτογάλοι εισαγγελείς εντόπισαν επίσημο ύποπτο για την υπόθεση, αφού η Κέιτ και ο Τζέρι ΜακΚαν, οι γονείς της Μαντλίν, θεωρήθηκαν αρχικά ύποπτοι το 2007, αλλά αργότερα απαλλάχθηκαν.\nΗ εξέλιξη θα μπορούσε να επιτρέψει στον Μπρίκνερ να εκδοθεί στην Πορτογαλία για επίσημη ανάκριση.\nΗ γερμανική αστυνομία είπε τον Ιούνιο του 2020 ότι η Μαντλίν θεωρείτο νεκρή και ότι ο ύποπτος, πιθανότατα ήταν υπεύθυνος για αυτό. Ωστόσο, οι Βρετανοί αξιωματικοί συνέχισαν να αντιμετωπίζουν την αντιμετωπίζουν ως αγνοούμενη και οι γονείς της «ακόμα ελπίζουν» η κόρη τους είναι ζωντανή.\nΟ Μπρίκνερ αυτή τη στιγμή εκτίει ποινή στη φυλακή Όλντενμπουργκ, στη βόρεια Γερμανία, για τον βιασμό μιας γυναίκας το 2005 στην ίδια περιοχή της περιοχής Αλγκάρβε της Πορτογαλίας, όπου χάθηκε η Μαντλίν.\nΟ ύποπτος για την εξαφάνιση της Μαντλίν, γνωστός και ως Christian B στη Γερμανία λόγω των αυστηρών νόμων περί απορρήτου της χώρας, κρίθηκε ένοχος το 2019 για τον βιασμό μιας 72χρονης Αμερικανίδας και καταδικάστηκε σε επτά χρόνια φυλάκιση.


Ταξίδεψε στην Ελλάδα από το «Mega» η «Ζωντανή Φάτνη» και η Φαρκαδόνα – Κρήνη LIVE!\nΑρχική » Πολιτισμός » Εκδηλώσεις » Ζωντανή Φάτνη » Ταξίδεψε στην Ελλάδα από το «Mega» η «Ζωντανή Φάτνη» και η Φαρκαδόνα\n14/12/2015 farkadona day, farkadona news, farkadona ola, farkadona press, τα νέα της φαρκαδόνας, Φαρκαδόνα, φαρκαδόνα νέα\nΓια 10 λεπτά περίπου της ώρας ο δημοσιογράφος της εκπομπής Χρήστος Νέζος από το κέντρο της Φαρκαδόνας ταξίδεψε τους χιλιάδες τηλεθεατές της εκπομπής στο μαγικό κόσμο των Χριστουγέννων παρουσιάζοντας το θεματικό πάρκο, αυτό της «Ζωντανής Φάτνης».\nΣτο 10λεπτο του τηλεοπτικού χρόνου έγινε η αναπαράσταση της Γέννησης του Θεανθρώπου από τους ηθοποιούς, αφήνοντας άφωνη την τηλεπαρουσιάστρια της εκπομπής Ντορέττα Παπαδημητρίου και την παρέα της, Κώστα Μαρτάκη, Τζένη Μπαλατσινού, αλλά και τους υπόλοιπους συντελεστές.\nΣτην κεντρική πλατεία της Φαρκαδόνας βρέθηκαν και μαθητές των δημοτικών σχολείων της Φαρκαδόνας ενώ το δικό του Χριστουγεννιάτικο τόνο έδωσε ο δήμαρχος Φαρκαδόνας Θανάσης Μεριβάκης που μίλησε ζωντανά στην εκπομπή.\nΟ δήμαρχος πλαισιωμένος από στενούς συνεργάτες μίλησε για το εγχείρημα καλώντας τον κόσμο να επισκεφτεί τη Φαρκαδόνα και να απολαύσει τα μαγικά Χριστούγεννα.\nΗ Φαρκαδόνα για μια ακόμη φορά στο επίκεντρο.\nΠΑΤΗΣΤΕ ΕΔΩ ΓΙΑ ΝΑ ΔΕΙΤΕ ΤΟ ΣΗΜΕΡΙΝΟ ΑΦΙΕΡΩΜΑ ΤΟΥ MEGA\nΚαι επίσημα Κυνηγετικός Σύλλογος Φαρκαδόνας